De grønne kandidatene ved valget i 1992 var politisk svært uensartet, og de fleste, som partilederen Jüri Liim, sluttet seg til andre partier i løpet av få år. Rein Järlik sluttet seg til Det estiske samlingspartiet. Restene av Det estiske grønne partiet, da ledet av biologen Jüri Martin, gikk inn i Det estiske senterpartiet i 1998, da den nye valgloven og partiloven fjernet muligheten til å inngå valgallianser og bragte små partier til opphør.